Document ID: /roh_data/filtered/fineweb-2-filterrobots_roh.jsonl.gz/3125

Davent da Platta che schai anc sper la via dal pass ston ins ir sur il Rain Medelin, vegn lura a Drual, sto ir vinavant tras ina val ed arriva la finala a Matergia. Là nua che Otto Venzin abitescha sia entira vita e fa il pur.
L’enviern pavlar, la stad far fain. Schon in zic in trot. Lungurus n’haja el dentant bunamain mai, mo mintgatant l’enviern cura ch’i cufla è naiva, ha ditg Otto Venzin. Cura ch’el era pitschen abitavan anc 16 persunas a Matergia, oz èn els anc en 2. Schon in zic solitari, el saja dentant anc gugent persul, manegia Otto Venzin. Il sentiment ch’el haja manchentà insatge n’ha el betg.